open-index/open-wikipedia-markdown huggingface dataset:
Hoseima

**Hoseima** arba ***Alhoseima*** (, ) – miestas šiaurės Maroke, Rifo kalnų pašlaitėje, Viduržemio jūros pakrantėje; Tazos–el Hoseimos–Taunato regiono administracinis centras. Miestas yra Rifo geografiniame regione, čia dominuoja Rifo berberų gentys. Yra jūrų uostas ir Šerifo al Idrisio oro uostas. Verčiamasi žvejyba, maisto pramone, vystomas turizmas.

## Istorija

Miestą 1925 m. įkūrė ispanai tuo metu jiems pavaldžiame Ispanų Maroke. Jis buvo pavadintas ***Vilja Sanchurchu*** () pagal jį įkūrusį generolą Chosė Sanchurchą. Čia apsigyveno nemažai ispanų, miestas tapo populiariu kurortu. Vėliau miestas pervadintas į *Villa Alhucemas*. Po Maroko nepriklausomybės pradėjo sparčiai vystytis.

## Galerija

Puerto pesquero de Alhucemas (2).jpg|Žvejybos uostas
Parkigh6.jpg|Centrinė aikštė
Serbijos imperija

**Serbijos imperija** () – trumpalaikė viduramžių valstybė, egzistavusi 1345–1371 m. vakarų Balkanuose. Didžiąją dalį istorijos ji kontroliavo dabartinės Serbijos, Juodkalnijos, pietinės Dalmatijos (dab. Kroatija), Kosovo, Albanijos, Makedonijos teritorijas, taip pat didžiąją dalį Graikijos.

Serbijos karaliaus Stepono Dušano valdymo metais Serbija buvo galingiausia valstybė Pietryčių Europoje ir viena galingiausių Europos valstybių.

## Istorija
### Klestėjimas

Serbijos karalius Stefanas Urošas IV, pasinaudodamas Bizantijos pilietiniu karu (1341–1347), įsiveržė į jos teritoriją ir nukariavo didelę dalį jos teritorijų Balkanuose. Po to, kai jis užėmė Seres, 1346 m. Serbijos patriarchas jį karūnavo Serbų ir graikų caru (), ir Serbija tapo imperija. Taip buvo išreikštos ambicijos perimti nusilpusios Bizantijos istorijos tęstinumą.

Remdamasis 1219 m. Serbijos teisės sąvadu, Urošas VI sukūrė naują teisyną. Serbija suklestėjo ekonomiškai, tapdama viena stipriausių tuometinės Europos valstybių. Geri keliai, išlikę dar nuo Romos imperijos laikų, bei priėjimas prie Adrijos ir Egėjo jūrų užtikrino prekių judėjimą. Imperija tapo svarbiu vyno, medienos, kailių, vilnos, taip pat metalų (sidabro, vario, aukso) tiekėju.
### Silpimas
Tačiau imperija nepertvarkė savo administracinės sistemos, necentralizavo valdžios ir susikūrė sparčių užkariavimų be jokio didesnio pasipriešinimo dėka. Jos sukūrimas buvo paremtas vieno valdovo asmenybe, todėl Urošui IV mirus 1355 m., valstybė atsidūrė krizėje. Įpėdinis Urošas V buvo silpno charakterio, ir nesugebėjo susidoroti su iškilusiais rimtais iššūkiais: Osmanų Turkija, kuri irgi siekė pakeisti Bizantiją atsiradusiame politiniame vakuume Balkanuose; didėjančia bajorijos galia ir atsilikusia administracija.
 
Serbija iro į smulkias feodalines valdas, o neseniai užimtose srityse pietuose iškilo nepriklausomi kunigaikščiai ir Serbijos teritorijos traukėsi. Tuo metu didžiumą imperijos dalinosi įtakingi hegemonai: Simeonas Urošas (Epyre), Vukašinas Mrnjavčevičius, Jovanas Uglješa, Radoslavas Hlapenas (Makedonijoje), Nikola Altomanovičius (vakaruose), Balša I (Zetoje), Brankas Rastislaličius (Braničeve), Lazaras Hrebeljanovičius (Pomoravljėje).

Paskutinis didelis imperijos mūšis buvo Maricos mūšis su turkais 1371 m., kurio metu Serbija patyrė triuškinantį pralaimėjimą ir atidarė osmanams kelią į Balkanų užkariavimą. Tais pačiais metais mirė bevaikis caras, ir imperija galutinai suiro. Svarbiausios valstybės įpėdinės buvo Moravijos Serbija, Brankovičių žemė, Zetos kunigaikštystė, Prilepo žemė, Velbuždo despotija, Epyro despotija, Altomanovičiaus žemė.

## Išnašos

## Šaltiniai

* 
*
Narvydžių I senosios kapinės

**Narvydžių senosios kapinės**, vadinamos *Kapeliais, [[Maro kapeliai]]s, [[Maro kapai]]s* – neveikiančios kapinės šiaurinėje Skuodo rajono savivaldybės teritorijos dalyje, Narvydžiuose, Kapų ir Virvių gatvių kryžkelės pietinėje dalyje, kelio Mažieji Rūšupiai–Narvydžiai kairėje pusėje, į pietvakarius nuo Narvydžių (Skuodo) kapinių.

## Kapinės

Įrengtos pakelės pakilumoje, netaisyklingo stačiakampio plano. Išliko keletas antkapinių kryžių ir paminklų. Pakraščiuose auga pavieniai medžiai.

Teritorijos plotas – 0,02 ha.

## Istorija
Veikė XVI a. – XVIII a. pab., laidoti Narvydžių gyventojai, daugiausia maro aukos. Šalia 1795 m. įrengus Skuodo parapijos kapines, kapeliuose XIX a. – XX a. I pusėje retsykiai laidoti savižudžiai, nekrikštyti mirę kūdikiai, užkrečiamų ligų epidemijų aukos, kitatikiai ir pan.

Saugotinas kultūros paveldo objektas (buvęs vietinės reikšmės archeologijos paminklas).

## Šaltiniai

## Nuorodos
* Skuodo krašto enciklopedija
Partešas

**Partešas** (, *Parteshi*; ) – miestas ir viena iš naujų Kosovo savivaldybių, Gnilanės srityje. Serbų anklavas. Nutolęs 8 km į pietvakarius nuo Gnilanės.

## Gyvenvietės
Savivaldybėje įsikūrusios 3 gyvenvietės:
* Partešas (administracinis centras)
* Pasjanė
* Budriga

## Šaltiniai
Kosovo prezidentas

**Kosovo prezidentas** (alb. *Kryetari i Kosovës*) – Kosovo vadovas. Kosovo prezidentą renka parlamentas.

Pirmasis šalies vadovas po nepriklausomybės paskelbimo buvo Ibrahim Rugova. Jis ėjo šias pareigas nuo 1992 m. gegužės 25 iki 2000 m. vasario 1 d. (kuomet Kosovo nepriklausomybę pripažino tik Albanija) ir nuo 2002 m. iki savo mirties 2006 m. sausio 21 d.

Antruoju prezidentu buvo išrinktas Fatmir Sejdiu. Po to porą mėnesių 2011 m. šaliai vadovavo Behgjet Pacolli, o dabartinė prezidentė Atifete Jahjaga šaliai vadovauja nuo 2011 m. balandžio mėnesio. Ji yra pirmoji moteris šalies vadovė, pirmoji nepartinė prezidentė ir pirmoji moteris vadovė visose šiuolaikinėse Balkanų šalyse.
Ranilugas

**Ranilugas** (, ) – miestas ir viena iš naujų Kosovo savivaldybių, Prištinos srityje. Miesto savivaldybėje yra 12 kaimų, iš viso čia gyvena 3 785 gyventojai (2011 m.).

Miesto savivaldybėje yra viena gydymo įstaiga, 5 poliklinikos. 2011 m. mieste įkurta nauja policijos nuovada, kurioje dirba po 10 serbų ir albanų policininkų.

Švietimui atstovauja vaikų darželis, dvi pagrindinės ir dvi vidurinės mokyklos.

## Gyvenvietės
Miesto savivaldybėje yra įkurtos šios gyvenvietės:

* Bozevcė
* Domorovcė
* Drenovcė
* Glogovcė
* Odevcė
* Gornė Korminjanė
* Donė Korminjanė
* Pancelas
* Rajanovcas
* Ranilugas
* Veliko Ropotovas
* Malo Ropotovas
* Tomancė

## Šaltiniai
Ksantochromizmas

**Ksantochromizmas** (), *ksantochroizmas* (), *ksantizmas* () – nebūdingai geltona gyvūno pigmentacija. Dažnai susijusi su būdingų raudonų pigmentų nebuvimu ir jų pakeitimu geltonais pigmentais. To priežastis paprastai genetinė, bet gali būti ir specifinė mityba.

Ksantochromizmui priešingas reiškinys, kai organizme visiškai nėra geltonų pigmentų, vadinamas *aksantizmu* ().

## Mechanizmas
Ksantochromizmo priežastis gali būti tiek geltonų pigmentų perteklius gyvūno kūno dangoje, tiek melanino stygius. Stingant melanino gyvūno dangai spalvą suteikia kiti, iki tol melanino maskuoti pigmentai. Antrasis ksantochromizmo variantas yra albinizmo atmaina. Antrasis atvejis neįmanomas žinduoliams (jų kūno spalvos sudaryme karotinoidai ir pteridinai nedalyvauja), bet būdingas žuvims, varliagyviams, ropliams ir paukščiams.

## Įvairovė
Kornelio universitete atlikti neįprastos spalvos paukščių, lankiusių lesyklas, tyrimai parodė, kad tik 4% jų buvo ksantochromistai (albinosai sudarė 76%).

Paukščiai su genetiškai lemtu ksantochromizmu, ypač specialiai veisiami kai kurių papūgų rūšių mutantai, vadinami *lutino*. Laukiniai individai ksantochromistai buvo aptikti tokiose rūšyse kaip geltonoji kielė, žalioji pečialinda, gelsvauodegis krūminukas *Setophaga tigrina*, raudonkrūtis didžiasnapis kardinolas, svilikas *Coccothraustes vespertinus*, karolininis tamsianugaris genys, žalsvoji piranga, paprastasis kardinolas, didysis margasis genys, paprastoji nendrinukė siuvėja, raudonkrūtė giedančioji medšarkė.


File:Trachemys scripta elegans albina 2.jpg|Vėžlys *Trachemys scripta elegans* ksantrochromistas
File:Ancistrus1.jpg|Ilgaūsis dygusis šamukas ksantochromistas
File:Silurus glanis white2.JPG|Paprastasis šamas ksantochromistas


## Taip pat skaitykite
* Albinizmas
* Amelanizmas
* Dischromija
* Eritrizmas
* Melanizmas
* Piebaldizmas (keršystė)
* Baltmė ()
* Leukizmas

## Nuorodos
Piebaldizmas

**Piebaldizmas**, kitaip **keršystė** – reiškinys, kai kūno danga (kailis, oda) yra marga. Normalios spalvos kūno dangoje yra stambių baltų dėmių.

Šis reiškinys aptinkamas tiek žmonėse, tiek kituose gyvūnuose:
* žmonių piebaldizmas
* gyvūnų keršystė
Žmonių piebaldizmas

**Piebaldizmas** (), **keršystė** – retas mendeliškai paveldimas autosominis požymis, melanocitų vystymosi sutrikimas. Būdingi požymiai yra įgimta baltų plaukų sruoga, odoje išsibarsčiusios silpnai pigmentuotos dėmelės () ir trikampio formos depigmentuota dėmė kaktoje. 

Piebaldizmas vizualiai primena dalinį albinizmą, tačiau šių reiškinių prigimtys skiriasi. Albinizmo atveju ląstelės negali sintetinti melanino, dėl to ne tik audiniai būna rausvi, o plaukai balti, bet būna sutrikusi ir rega dėl akių pigmentacijos nebuvimo. Piebaldizmo atveju akių pigmentacija normali. 

Piebaldizmas siejamas su *KIT* bei *SNAI2* genais.

## Taip pat skaitykite
* Albinizmas
* Amelanizmas
* Dischromija
* Eritrizmas
* Melanizmas
* Ksantochromizmas
* Baltmė ()
* Leukizmas

## Nuorodos
Sirmijos karalystė

**Sirmijos karalystė** arba **Sremo karalystė** () – viduramžių valstybė, egzistavusi 1282–1325 m. vakarų Balkanuose. Ji kontroliavo dabartinės Serbijos šiaurinį pakraštį. Nors vadinama Sremo karalyste, spėjama, kad istorinio regiono Sremo (Voivodinos dalis) ji nekontroliavo. Jai priklausė istorinis regionas Mačva (į pietus nuo Savos ir Dunojaus upių), kuris tuo metu dar buvo vadinamas žemutine Sirmija. Klestėjimo laikais karalystė kontroliavo Podrinję, Posaviną, šiaurinę Šumadiją ir Braničevą, taip pat šiaurinę Bosniją.

## Istorija
Serbijos karalius Stefanas Urošas I buvo pirmasis, kuris nukariavo Mačvos regioną iš Vengrijos ir prijungė jį prie savo valstybės. Vėlesniu susitarimu Vengrija vėl atgavo savo valdas, o Stefano Urošo sūnus Stefanas Dragutinas buvo apvesdintas už Vengrijos karaliaus dukters Kotrynos.

1276 m. Stefanas Dragutinas tapo Serbijos karaliumi, tačiau 1282 m. dėl silpnos sveikatos atidavė sostą savo broliui Milutinui, sau pasilikdamas tik Podrinję karalystės šiauriniame pakraštyje. Tačiau 1284 m. apvesdinęs savo sūnų Vladislovą už Vengrijos karaliaus giminaitės Konstancos, gavo valdyti tris Vengrijos banatus gretimais: Mačvą, Solį, Usorą, kurie visi sudarė žemutinę Sirmiją (Sremą). Iš pradžių jis valdė kaip Vengrijos vasalas, tačiau Vengrijoje kilus vidinei krizei, jis tapo visiškai nepriklausomas. Yra teiginių, kad kurį laiką jis valdė ir teritorijas į šiaurę nuo Savos, t. y. Aukštutinį Sremą. Karalystės sostinė buvo Debrcas, bet vėliau valdovo rezidencija perkelta į Belgradą.

Sudaręs sąjungą su Milutinu, Dragutinas išplėtė teritorijas į rytus, iš Bulgarijos paverždamas Braničevo ir Kučevo regionus. Vėliau jis susipyko su broliu, nes šis nenorėjo atiduoti sosto Dragutino sūnui Vladislovui. Tai sukėlė karinius konfliktus tarp dviejų serbiškų karalysčių, kurie baigėsi 1313 m., Dragutinui susitaikius su likimu. Jam mirus 1316 m., jo sūnus paveldėjo Sirmiją. 

Iš karto po brolio mirties Milutinas užpuolė Sirmiją, nugalėjo ją ir įkalino Vladislovą. Tik 1321 m. mirus dėdei, Vladislovas buvo išlaisvintas ir grįžo į sostą. Jis valdė gaudamas paramą iš Vengrijos, Bulgarijos ir Bosnijos savo kovoje prieš Serbiją, tuo metu valdomą pusbrolio Stefano Dečanskio. Po eilinio pralaimėjimo 1324 m. Vladislovas pasitraukė į Vengriją. Jo karalystės vakarines dalis paėmė Bosnija, o likusios teritorijos atiteko Serbijai.
Modern Times (grupė)

**Modern Times** – Liuksemburgo grupė, kurios nariai – Simone Weis ir Jimmy Martin. Grupė atstovavo Liuksemburgui 1993 m. Eurovizijos dainų konkurse Airijos miestelyje Milstrite. Su daina „Donne-moi une chance“ atstovai užėmė dvidešimtą vietą, surinkę 11 taškų. Dėl prastų rezultatų Liuksemburgas nedalyvavo 1994 metų konkurse. Tai iki šiol paskutiniai Liuksemburgo atstovai Eurovizijos dainų konkurse.

## Nuorodos
* Dainos ''Donne-moi une chance'' žodžiai

|-
Akromelanizmas

**Akromelanizmas** () – genetiškai lemtas reiškinys, kai kailio pigmentacija priklauso nuo žemesnės temperatūros. Paprastai visas kūnas būna šviesaus atspalvio, o kūno dalyse, kur odos temperatūra būna žemesnė (kojos, ausys, uodega), kailis būna tamsus ar juodas.

Būdingas Siamo ir himalajinėms katėms, himalajiniams triušiams, kai kuriems kitiems gyvūnams. Pagal formavimosi mechanizmą artimas albinizmui.
Tamsi spalva būdinga vietoms, kur plaukams augant odos temperatūra yra pakankamai žema. Kuo žemesnė temperatūra, tuo tamsesnis kailis.
Pvz., Siamo katei šėrimosi metu gyvenant šaltoje aplinkoje tamsūs plaukai išauga ne tik galūnėse, uodegoje, bet ir ant viso kūno.


Vaizdas:Himalayan cat percy.jpg|Himalajinė katė
Vaizdas:Himalayan Body Type.JPG|Himalajinis triušis
File:Chilled and Warm Himalayan rabbit kits.JPG|Kairėje himalajinis triušiukas, kuris buvo iškritęs iš lizdo. Dešinysis – visą laiką gyveno šiltai. 


## Nuorodos
Skandinavijos istorija

**Skandinavijos istorija** apima Švedijos, Norvegijos bei Danijos šalių istorijas, nes jas sieja iš senovės paveldėti kultūriniai ryšiai, politinė patirtis ir panaši socialinė samprata. Plačiąją prasme apima 5 šalis; Islandiją bei Suomiją, kai turima omenyje gyvenančias Šiaurės tautas. Jų gyvensena yra sąlygojama ypatingo regiono, nes jie gyvena pačiame didžiojo Europos žemyno šiaurės vakarų pakraštyje, apsuptame jūrų, atšiauriame ir mažai derlingame – dėl to, išskyrus Daniją, Skandinavijos tautos visada buvo plačiai išsibarsčiusios.

Šiaurės Norvegija bei Suomija ribojasi su Rusija, o Jutlandijos pusiasalis per ilgai ginčytinas Šlezvigo ir Holšteino teritorijas atveria siauresnį ir patogesnį sausumos tiltą į kontinentinę Europą. Išskyrus šias išimtis, regionas yra supamas Atlanto vandenyno ir 4 jo intakų: Barenco, Norvegijos, Šiaurės ir Baltijos jūrų. Nors Barenco jūra norvegai plaukiojo nuo X a., politinės svarbos ji pirmą kartą įgijo Antrojo pasaulinio karo metu. Ir tik tada arktinė Skandinavija susilaukė ypatingo dėmesio ir gavo naują vardą – *Nordkalotten* ('Šiaurės kepurė'). Tačiau ir kitos 3 jūros per amžius vaidino svarbų vaidmenį, nes, kol nebuvo oro transporto, tolimus nuotolius Skandinavijos kraštuose buvo lengviau įveikti vandeniu negu sausuma.
Amiloidozė

**Amiloidozė** – didelė gana retų ligų grupė, kurioms visoms būdingas nenormalaus, netirpaus baltymo – amiloido susikaupimas audiniuose ir dėl to išsivystantis įvairių organų (širdies, virškinimo trakto, kepenų, inkstų) pažeidimas ir jų funkcijos sutrikimas.

## Klasifikacija
Amiloidozė skirstoma pagal patologinio baltymo (amiloido) tipą. Žinoma kelios dešimtys amiloido rūšių, kuris gali kauptis įvairiuose organuose, dažniausiai sutinkamos šios amiloidozės formos:
* **[[AA amiloidozė]]**, vadinama pagal baltymą – serumo amiloidą A, kuris išskiriamas uždegiminių procesų organizme metu
* **[[AL amiloidozė]]**, vadinama pagal lengvasias imunoglobulinų grandis ()
* **Aß amiloidozė**, kai kaupiasi ß-amiloidu vadinamas baltymas, būdinga Alzheimerio ligai

## Šaltiniai
Churibga

**Churibga** () – miestas Maroke, Šavijos–Uardigo regione, 120 km į pietryčius nuo Kasablankos, Atlaso kalnuose. Provincijos centras. Svarbus fosfatų gavybos centras (eksportuojami geležinkeliu, per Kasablankos uostą). Maisto, chemijos, tekstilės, mašinų gamybos, elektronikos pramonė. Žemės ūkio regiono prekybinis centras. Amatai.

## Istorija
Churibga įkurta 1923 m., prancūzams pradėjus fosfatų gavybą. Kitados Churibga buvo pagrindinis fosfatų tiekėjas pasaulyje.

## Sportas
* Olympique Club de Khouribga – futbolo klubas.

## Šaltiniai
Monokloninė neaiškios reikšmės gamapatija

**Monokloninė neaiškios reikšmės gamapatija** (**monokloninė neapibrėžtos reikšmės gamapatija**) – plazminių ląstelių klono proliferacijos pasekoje padidėjęs paraproteino kiekis kraujyje (monokloninė gamapatija), kuris nesukelia ligoniui simptomų ir nepakanka kriterijų diagnozuoti mielominei ligai. Anksčiau šis susirgimas buvo vadinamas gerybine monoklonine gamapatija, tačiau maždaug 1-2% atvejų per metus stebimas šios ligos progresavimas į mielominę ligą, todėl šio termino atsisakyta.

## Epidemiologija
Monokloninė neaiškios reikšmės gamapatija nustatoma 1-3% vyresnių nei 50 metų amžiaus asmenų , šiek tiek dažniau vyrams nei moterims. Rizikos padidėjimas aprašomas pirmos eilės giminaičiams.

## Simptomai
Liga nesukelia simptomų, paprastai nustatoma atsitiktinai.

## Diagnostikos kriterijai
Pagal WHO, monokloninė neaiškios reikšmės gamapatija nustatoma esant šiems kriterijams:
* Monokloninis baltymas (paraproteinas) kraujo serume 25 g/L per 20 metų stebimas ligos progresavimas daugiau nei pusei ligonių, tuo tarpu esant paraproteinui 15 g/L
* Pasikeitęs lengvųjų grandžių (kappa/lambda) santykis

## Kontroliniai tyrimai, stebėjimas
Kadangi progresavimo rizika skirtinga, didelės rizikos ligoniai turėtų būti stebimi kas 6-12 mėnesių, mažos rizikos pacientams reguliariai kartoti tyrimus nerekomenduojama, jie turėtų būti atliekami tik pasireiškus simptomams.

## Šaltiniai
Butvilas

**Butvilas** − lietuviška vyriškos giminės pavardė.

Šios pavardės moteriškosios giminės formos yra: Butvilienė (ištekėjusi moteris) ir Butvilaitė (mergautinė pavardė).

Pavardę turi šie garsesni asmenys:
* Danielius Butvilas – poetas, mokyklinių dramų autorius
* Dominykas Butvilas – Lietuvos ralio lenktynininkas
Beta-2 mikroglobulinas

**Beta-2 mikroglobulinas** (**ß2-mikroglobulinas**) – nedidelės molekulinės masės baltymas, priklausantis audinių histologinio suderinamumo kompleksui (HLA). Jis yra koduojamas B2M geno. Beta-2 mikroglobulinas naudojamas kaip žymuo sergant mielomine liga ir kai kuriomis limfomomis, jo koncentracija sergant šiomis ligomis gali būti padidėjusi.

## Šaltiniai
Gyvūnų keršystė

**Gyvūnų keršystė** – reiškinys, kai gyvūno kailis (plunksnų ar žvynų danga) yra būdingos spalvos, bet jame yra stambių baltų dėmių. Keršystė aptinkama tokiose rūšyse kaip arkliai, šunys, katės, kiaulės, galvijai, paukščiai, taip pat Karališkieji pitonai. 

Keršas arklys, keršis () – juodas ar rudas arklys su stambiomis baltomis dėmėmis.

Keršų gyvūnų baltose dėmėse balti ne tik plaukai (plunksnos, žvynai), bet ir oda. Dėmės būna netaisyklingos formos, nesimetriškai išdėstytos. Baltų dėmių pigmentacijos sutrikimo tipas yra leukizmas. 

Dalyje keršų individų akių rainelių spalva susijusi su aplinkinės odos spalva. Pvz., jei oda rausva, akys žydros, jei tamsi – rudos. 

## Etimologija
Žodis  kildinamas iš junginio  (iš  'šarka') +  'balta dėmė'. Aiškinimas paremtas šarkoms būdinga juoda ir balta spalva. Rudi arkliai su baltomis dėmėmis dar vadinami . Amerikiečių anglų kalboje baltmargiai arkliai vadinami , nesvarbu kokia foninė spalva. *Pinto* kilęs iš būdv.  'dėmėtas, margas', iš spėj. vulg. 'išpaišytas, dažytas'.

Žodis  siejamas su indoeuropietiškais žodžiais, susijusiais su juoda spalva: ,  ir  'juodas'.

## Arklių keršystė
Arklio keršystės pagrindas yra juodas ar rudas kailis, kurio juodumą keičia genas, suteikiantis vieną iš trijų keršumo dėstų:
* Dažniausias keršumo dėstas yra *tobiano* (lemia dominantinis alelis). *Tobiano* arkliai turi dideles apvalias dėmes, paprastai su pasireiškiančia vertikalia orientacija. Balta spalva paprastai eina skersai liemens, kojos paprastai baltos, galva - tamsi. 
* Retesni dėstai yra *overo*. Vyrauja tamsi spalva, dėmės kampuotos, dažnai horizontaliai orientuotos, galva paprastai balta. Jo yra trys variantai:
** *frame overo*: Kojos tamsios arba su nedaug baltumo. 
** *sabino overo*: Dėmių gali būti labai nedaug, jos išsidėsčiusios ant kojų, pereina ant šonų. Baltos spalvos paprastai būna ir galvoje - apie akis ir/ar ant smakro.
** *splash over* arba *splashed white overo*: Rečiausias variantas iš visų *overo*. Tai būna lyg vienspalvis arklys, kuris buvo įbridęs į baltus dažus. Baltos būna jo kojos, papilvė, šiek tiek šonai. Dažnai daug baltos spalvos galvos srityje, akys dažnai žydros. Ribos tarp tamsių ir šviesių zonos ryškios. 
*Overo* tipo keršystės genetika nėra gerai suprasta. Tokie kumeliukai gali gimti dviem vienspalviams arkliams. O *tobiano* kumeliukų bent vienas tėvų turi būti *tobiano* (tai lemia dominuojantis alelis).


Vaizdas:Tobiano.jpg|*Tobiano* arklys
File:Overo2.jpg|*Frame overo* arklys
File:SabinoTestedNegforOLWS.jpg|*Sabino overo* arklys
Vaizdas:Splashwhitemare2.jpg|*Splashed white overo* kumelė


## Nuorodos
Šaduikis

**Šaduikis** − lietuviška vyriškos giminės pavardė.

Šios pavardės moteriškosios giminės formos yra: Šaduikienė (ištekėjusi moteris) ir Šaduikytė (mergautinė pavardė).

Pavardę turi šie garsesni asmenys:
* Piotras Šaduikis – lietuvių kilmės Lenkijos tapytojas ir grafikas
* Rolandas Šaduikis – Lietuvos ralio lenktynininkas
* Vilius Šaduikis – inžinierius- energetikas, alpinistas, energetikos istorikas, visuomenės veikėjas
Vokietijos sąjunga

**Vokietijos sąjunga**, arba **Vokietijos konfederacija** () – 39 Vokietijos valstybių sąjunga Vidurio Europoje, gyvavusi 1815–1866 m. Įkurta 1815 m. birželio 8 d. Vienos kongrese. Jos tikslas buvo koordinuoti atskirų vokiečiakalbių šalių ekonomiką ir taip pakeisti Šventąją Romos imperiją. Tai buvo buferis tarp  Austrijos imperijos ir Prūsijos karalystės. Jos egzistavimą sustabdė Prūsijos karalystės pergalė Austrijos-Prūsijos kare ir Šiaurės Vokietijos sąjungos įsteigimas.

## Sandara

Vokietijos konfederacija buvo sudaryta iš 39 autonominių valstybių (*Staaten*), kurių kiekviena turėjo savo monarchą. Šios valstybės buvo:
* Austrijos imperija (ją sudarė 11 valstybių);
* Karalystės:
** Bavarijos karalystė
** Hanoverio karalystė
** Prūsijos karalystė (dalinama į 6 provincijas)
** Saksonijos karalystė
** Viurtembergo karalystė
* Hesės elektoratas
* Didžiosios kunigaikštystės:
** Badeno didžioji kunigaikštystė
** Hesės didžioji kunigaikštystė
** Liuksemburgo didžioji kunigaikštystė
** Meklenburgo-Šveryno didžioji kunigaikštystė
** Sakse-Veimaro-Eizenacho didžioji kunigaikštystė
** Meklenburgo-Strelico didžioji kunigaikštystė
** Oldenburgo didžioji kunigaikštystė
* Hercogystės (*Herzogtum*):
** Anhalto-Desau hercogystė (nuo 1863 m. Anhalto hercogystė)
** Anhalto-Bernburgo hercogystė (iki 1863 m.)
** Anhalto-Kioteno hercogystė (nuo 1847 m.)
** Brunsviko hercogystė
** Holšteino hercogystė
** Lauenburgo hercogystė
** Limburgo hercogystė
** Nasau hercogystė
** Sakse-Gotos-Altenburgo hercogystė (iki 1825 m.)
** Sakse-Koburgo-Zaalfeldo hercogystė (nuo 1863 m. Sakse-Koburgo ir Gotos hercogystė)
** Sakse-Meiningeno hercogystė
** Sakse-Hildburghauzeno hercogystė (nuo 1826 m. Sakse-Altenburgo hercogystė)
* Kunigaikštystės (*Fürstentum*):
** Hohencolerno-Zygmeringeno kunigaikštystė (iki 1850 m.)
** Hohencolerno-Hechingeno kunigaikštystė (iki 1850 m.)
** Lipės kunigaikštystė
** Lichtenšteino kunigaikštystė
** Roiso-Geros kunigaikštystė
** Roiso-Graico kunigaikštystė
** Šaumburgo-Lipės kunigaikštystė
** Švarcburgo-Rudolštato kunigaikštystė
** Švarcburgo-Zondershauseno kunigaikštystė
** Valdeko-Pirmonto kunigaikštystė
* Hesės-Homburgo landgrafystė
* Laisvieji miestai:
** Brėmenas
** Hamburgas
** Liubekas
** Frankfurtas prie Maino
## Šaltiniai
Fuahea Semi

**Fuahea Semi** arba **Bruno Banani** (g. 1987 m. gruodžio 4 d.) – Tongos rogučių sportininkas. 2013 m. įveikė kvalifikaciją į 2014 m. žiemos olimpines žaidynes, kuriose buvo pirmasis šalies sportininkas žiemos olimpiadoje.

Reklaminiais tiksliais Semi varžosi su vardu *Bruno Banani*.

## Biografija
Fuahea Semi buvo atrinktas savo šalyje kaip kandidatas patekimui į žiemos olimpines žaidynes ir buvo išsiųstas į Vokietiją treniruotis rogučių sporto. Semi nepavyko kaip planuota patekti į 2010 m. žiemos olimpines žaidynes. 2011 m. sportininkas dalyvavo pasaulio rogučių sporto čempionate, kuriame liko priešpaskutinis. 2012 m. pasaulio čempionate Semi užėmė 34 vietą tarp 37 dalyvių. 2013 m. po penkių pasaulio taurės etapų sportininkas užėmė 44 vietą bendroje įskaitoje, taip iškovodamas pirmąjį istorijoje Tongos kelialapį į žiemos olimpines žaidynes.

## Šaltiniai

## Nuorodos
* TOK svetainėje
Brezovica

**Brezovica** () – gyvenvietė Štrpcės savivaldybėje, Kosove. Gyventojų daugumą sudaro etniniai serbai. Slidinėjimo kurortas.

## Geografija
Brezovica įsikūrusi šiaurės rytų Šaro kalnų dalyje. Lepenaco upės drenažo baseine. Slidinėjimo kurortas yra nuo 900 m iki 2 500 m aukštyje virš jūros lygio.

## Šaltiniai
Akrobatinis slidinėjimas 2014 m. žiemos olimpinėse žaidynėse

**[[Akrobatinis slidinėjimas]] [[2014 m. žiemos olimpinės žaidynės|2014 m. žiemos olimpinėse žaidynėse]]** vyks *[[Roza Chutor parkas|Roza Chutor ekstremalių sporto šakų parke]]* šalia Krasnaja Polonios Rusijoje. Dešimtyje rungčių planuojama varžytis 2014 m. vasario 6-21 dienomis.

2011 m. balandžio mėn. Tarptautinis olimpinis komitetas patvirtino pusvamzdžio rungtį abiem lytims. 2011 m. liepos mėn. taip pat buvo pridėta sloupstailo () rungtis, taigi 2014 m. žaidynėse bus 4 naujos akrobatinio slidinėjimo rungtys.

## Programa
Į programą pirmą kartą įtrauktos nuolydžio ir pusvamzdžio rungtys.

|-bgcolor="#CCCCCC"
! Vyrai!! Moterys
|-style="background:#efefef; color:black; text-align:center"
| colspan=2|Akrobatika
|-style="background:#efefef; color:black; text-align:center"
| colspan=2|Pusvamzdis 
|-style="background:#efefef; color:black; text-align:center"
| colspan=2|Gūbrinis
|-style="background:#efefef; color:black; text-align:center"
| colspan=2|Nuolydis
|-style="background:#efefef; color:black; text-align:center"
| colspan=2|Krosas
|}

## Grafikas

Žemiau pateikiamas grafikas visoms 10 rungčių.

Laikas surašytas (UTC+4) laiko juostoje.

## Medaliai
### Vyrų rungtys

### Moterų rungtys

## Rezultatai
### Moterys
#### Gūbrinis

*NBG - nebaigė trasos, NST - nestartavo.

## Šaltiniai

## Nuorodos
*Akrobatinis slidinėjimas 2014 m. olimpiadoje
Euronews

**Euronews** (stilizuotai rašoma **euronews**) – europinis, įvairiomis kalbomis transliuojantis naujienų kanalas, įsikūręs Lione, Prancūzijoje. Kanalas sukurtas 1993 m. ir transliuoja žinias visam pasauliui iš europinės perspektyvos. Trečdalį kanalo biudžeto sudaro ES lėšos.

## Turinys
„Euronews“ naujienų pateikimas yra itin neįprastas. Naujienų blokai, transliuojami kas pusvalandį, neturi studijos ar vedėjų. Jų metu tiesiog rodomi reportažai su užkadriniu balsu. Be svarbiausių pasaulio ir Europos žinių, kanalas taip pat praneša ir svarbiausias ekonomikos, rinkos, sporto, kultūros, mokslo, meteorologijos, Europos politikos naujienas ir apžvelgia didžiausius Europos ir pasaulio laikraščius. Kai kurios programos rodomos su specialiu ženklu „No comment“ („Be komentarų“), kuriose rodomi vaizdai nėra komentuojami.

## Kalbos

## Vadovybė
„Euronews“ kontroliuojantys akcininkas yra Egipto verslininkas Naguib Sawiris. 2017 m. vasario 15 d. paskelbta, jog JAV televizijos tinklas NBC įsigijo 25 proc. Europos televizijos kanalo „Euronews“ akcijų už 30 mln. JAV dolerių.

„Euronews“ stebėtojų tarybą sudaro fiziniai ir juridiniai asmenys:

## Kritika
„Euronews“ yra susilaukę kritikos dėl šališkumo – Europos komisijos požiūrio propagavimo.

## Transliavimas
„Euronews“ matomas 350 milijonų namų ūkių 155 pasaulio valstybėse. Jis pasiekia 170 milijonų namų ūkių Europoje kabeliniais, palydoviniais ir skaitmeniniais tinklais. Kanalas taip pat matomas ir internete.

„Euronews“ yra sukūrę mobiliąsias aplikacijas (tinkamas Android, iPad ir iPhone), pavadintas „Euronews Live“, kuriomis naudojantis galima matyti šį TV kanalą.

## Lietuvoje
„Euronews“ laidas, išverstas į lietuvių kalbą, Lietuvoje transliavo Info TV. Transliavimas nutrauktas 2012 m. kovo 4 d.

## Išnašos

## Nuorodos
* Oficiali Euronews svetainė (anglų k.)
Crnoleva

**Crnoleva** (;  arba *Mali i Carralevës*) – kalnas pietų centrinėje Kosovo dalyje, atskiriantis dvi pagrindines geografines dalis: Kosovo dalį nuo Metohijos. Crnoleva yra vieta, kurioje susilieja visi trys Serbijos vandens baseinai. Albanijoje pavadintas pagal Caraleva kaimą ().

Stūkso Drenicos upės (rytuose) ir Mirušos ir Toplugos (vakaruose) slėniuose. Kalnas ištįsęs šiaurės pietų kryptimi. Aukščiausias taškas – *Topila* (1 177 m). Kiti reljefo taškai: *Korenikas* (1 142 m), *Drmanska glava* (926 m).

Didžiausios gyvenvietės, įsikūrusios šalia kalno: Štimlė (rytuose), Suva Reka, Blacė, Banja, Mališevas (vakaruose), Lapušnikas, Komoranė (šiaurėje) ir Caraleva (rytuose).
Cėsių mūšis (1601)

**Cėsių mūšis** (kartais vadinamas *Vendeno mūšiu*) vyko 1601 m. sausio 7 d. tarp Lietuvos ir Švedijos kariuomenių.

Mūšyje švedų kariuomenė pirmą kartą susidūrė su *sparnuotaisiais husarais*.

## Priešistorė
Kampanija prasidėjo 1599-ųjų pabaigoje. Švedų pajėgos užėmė Narvą Estijoje, o vėliau, padidėjusios iki 10 tūkstančių ir vadovaujamos Karolio IX, Pernu, Felliną (Viljandį).

1601 m. sausio 6 d. švedai užėmė Tartu (tuomet – Dorpatą) ir kitą dieną bandė netikėtai užpulti prie Cėsių įsikūrusias ATR pajėgas.

### Mūšio eiga

Vadovaujami pulkininko (o nuo 1602 m. ir Vendeno vaivados) Motiejaus Dembinskio () ATR daliniai sugebėjo pasiruošti netikėtam puolimui. Į pagalbą atvykus Vendeno vaivados Jurgio Farensbacho pajėgoms () ATR pajėgos sudarė apie 700 karių.

Švedų kavalerija bandė naudoti *karakol* taktiką, tačiau pirmą kartą susidūrė su ATR *sparnuotaisiais husarais*. Kova truko neilgai ir švedai pradėjo atsitraukinėti. Kavalerijai jojant per Gaujos upę ledas lūžo ir dar labiau padidino švedų netektis. Švedų pėstininkai nepasidavė ir tai dar labiau didino didžiulius švedų nuostolius. Nuo 300 iki 1900 žuvo ar buvo sužeisti, 100 paimta į nelaisvę.

ATR pusėje žuvusių tebuvo 10, apie 60 sužeistų.

## Pasekmės
Nors mūšį laimėjo ATR pajėgos, tačiau ilgą laiką negaudami atlyginimo pradėjo apylinkių plėšimą.

1601-ųjų žiemą Karolio IX pajėgos užėmė Valmierą ir pasiekė Dauguvos upę. Kitas karo etapas buvo Koknesės pilies apgultis ir mūšis.
Valerijus Buklajevas

**Valerijus Buklajevas** (g. 1948 m. rugpjūčio 20 d. Kirovograde, Ukraina) – Lietuvos fotomenininkas.

## Biografija
1967–1972 m. studijavo Pskovo (Rusija) valstybinio pedagoginio instituto Chemijos-biologijos fakultete. 1972–1973 m. Černiovo 8-metės mokyklos direktorius.

1974–1975 m. Ukmergės 3-osios vidurinės mokyklos mokytojas. 1975–1976 m. g/s „Azotas“ mechanikos skyriaus vyr. inžinierius, 1976–1986 m. CTKS linijos inžinierius-chemikas. 1986–1990 m. g/s „Azotas“ kultūros rūmų kino studijos fotolaborantas, 1991–1997 m. AB „Achema“ fotografas. 1997–1999 m. „Chemikų“ mokyklos fotografijos būrelio vadovas. Nuo 2000 m. Jonavos rajono laikraščio „Naujienos“ fotokorespondentas. Nuo 2006 m. Lietuvos žurnalistų sąjungos narys. Gyvena Jonavoje.

## Kūryba
Ilgametis Lietuvos spaudos fotografijos konkursų dalyvis. Surengė fotomenines parodas g/s „Azotas“, AB „Achema“, Jonavos krašto muziejuje, Jonavos kultūros centre. Lietuvos tūkstantmečiui skirtame fotografijų konkurse, kurį organizavo Jonavos kultūros centras, užėmė I vietą. 2010 m. už profesionalumą ir meilę pasirinktai fotografo profesijai tapo „Gintarinio parkerio“ laureatu.

## Bibliografija

* Laiko aidas: almanachas / sud. Irena Nagulevičienė; fotogr. Valerijus Buklajevas. – Jonava: Linotipas, 2000. – 102 p.: iliustr. – ISBN 9986-9328-6-6
* Žalioji „Achemos“ šviesa: fotoalbumas / sud. Antanas Stanevičius, fotogr. V. Buklajevas ir kt. – Klaipėda: Eglės leidykla, 2005. – 312 p. – ISBN 9955-542-19-5
* Jonavos kraštas: fotoalbumas / fotogr. Valerijus Buklajevas ir kt. – Kaunas: V3 studija, 2005. – 99 p.: iliustr. – ISBN 9955-9704-6-4
* Jonavos kraštas. Ten, kur teka Lietava… : fotoalbumas / fotogr. Valerijus Buklajevas ir kt. – Kaunas: V3 studija, 2008. – 99 p.: iliustr. – ISBN 978-9955-737-32-2
* Tarp praeities ir ateities. Jonava: almanachas / sud. Irena Nagulevičienė, Kristina Lukoševičiūtė; fotogr. Valerijus Buklajevas ir kt. – Kėdainiai: Spaudvita, 2009. – 95 p.: iliustr. – ISBN 978-9955-637-55-4
* Jonavos kraštas iš paukščio skrydžio: fotoalbumas / fotogr. Kęstutis Fedirka, Kęstutis Urbonas, V. Buklajevas. – Kaunas, 2012. – 84 p. – ISBN 978-609-408-341-9
Plazminė ląstelė

**Plazminė ląstelė**, arba **plazmocitas** – B limfocitams priskiriama ląstelė, kurios pagrindinė funkcija yra antikūnų sintezė. Plazminės ląstelės paprastai randamos nedideliais kiekiais kaulų čiulpuose. Tai virš 10 µm skersmens ovalios ląstelės, turinčios ekscentrišką branduolį.

Plazmocitai susidaro iš aktyvintų B limfocitų ir gyvena tik 10-30 dienų. Jų citoplazmoje gerai susiformavęs grūdėtasis endoplazminis tinklas, Goldžio kompleksas, daug laisvųjų ribosomų, ryškių centriolių ir pavienių lizosomų.

Plazminių ląstelių piktybinės ligos vadinamos monokloninėmis gamapatijomis.
Radioterapija

**Radioterapija** (arba ***spindulinis gydymas, spinduline terapija***) – gydymo būdas didelės energijos jonizuojančiais spinduliais. Spinduliai veikia audinius ir perduoda jiems energiją, jonizuoja ląstelės branduolį ir keičia jos struktūrą.

Dažniausiai radioterapija taikoma gydant onkologines ligas, siekiant paveikit piktybines vėžio ląsteles, kurios yra jautresnės negu normalios organizmo ląstelės, ir tokiu būdu sumažinti jų atsinaujinimo galimybę po atlikto operacinio gydymo, taip pat neišgydžius onkologinės ligos radioterapija galima kaip būdas gyvenimo kokybei gerinti, navikinio proceso sukeltiems simptomams (pvz., skausmui, kraujavimui) lengvinti.

Dažnai radioterapija skiriama kartu su chemoterapija. Radioterapijos metu dažniausiai naudojami yra gama spinduliai, kurių dažniausi radioaktyvūs šaltiniai būna kobaltas-60 ir cezis-137, taip pat gali būti naudojami ir Rentgeno spinduliai. Po spindulinės terapijos galimi nepageidaujami reiškiniai, pvz., gali imti pykinti, vimdyti, pasireikšti nuovargis, plaukų slinkimas ir kitokios reakcijos švitinimo srityje.

## Taip pat skaitykite
* Radiochirurgija

## Šaltiniai
Tirozinkinazė

**Tirozinkinazė** – fermentas, proteinkinazė, kuri transportuoja fosfato grupę nuo adenozino trifosfato į ląstelės baltymus. Šis procesas vadinamas fosforilinimu ir yra vienas esminių mechanizmų perduodant ląstelėje signalą. Šitaip reguliuojamas ląstelės dauginimasis ir kiti procesai.

## Šaltiniai
Sportinis sedanas

**Sportinis sedanas** yra sedano tipo automobilis, kuris suprojektuotas taip, kad atrodytų sportiškai bei būtų dinamiškesnis nei standartiniai sedanai. Automobiliai yra prabangesni ir komfortiškesni nei įprasti sportiniai automobiliai.

Paprastai tokie automobiliai turi mechanines pavarų dėžes bei yra varomi galiniais ratais.

„Sportinis sedanas“ yra labiau santykinis nei oficialus terminas.
Langhe Ceretto premija

**''Langhe Ceretto'' premija** (, pagal Langės regioną Italijoje ir *Ceretto* vyndarių giminę) – 1991 m. įkurta literatūrinė premija, suteikiama knygoms kulinarijos ir vyndarystės srityje. Premiją suteikia tarptautinė žiuri.

## Nuorodos

*Books, awarded the Langhe Ceretto Prize
BMW 3 serija

**BMW 3 serija** – kompaktiškas verslo klasės automobilis, gaminamas nuo 1975 m. Vokietijos automobilių gamintojo „BMW“. Iki šios dienos išleistos septynios 3 serijos generacijos, penkiuose skirtinguose kėbulo tipuose. BMW 3 serija yra „BMW“ koncerno bestseleris.

## Generacijos

* BMW E21 – (1975–1983) 3 serija
* BMW E30 – (1983–1991) 3 serija
* BMW E36 – (1991–2000) 3 serija
* BMW E46 – (1999–2004) 3 serija
* BMW E90 – (2005–2011/EUR, 2006–2011/JAV) 3 serija sedanas
** BMW E91 – (2005–2011/EUR, 2006–2011/JAV) 3 serija universalas
** BMW E92 – (2007–2011) 3 serija kupė
** BMW E93 – (2007–2013) 3 serija kabrioletas

* BMW F30 – (2012–2019) 3 serija sedanas
** BMW F31 – (2012–2019) 3 serija universalas
** BMW F34 – (2013-2019) 3 serija liftbekas
** BMW F35 – (2012-2019) 3 serija prailgintos bazės sedanas
* BMW G20 – (2018-dabar) 3 serija sedanas
** BMW G21 – (2018-dabar) 3 serija universalas

## Produkcija ir pardavimai

## Šaltiniai
Half Japanese

**Half Japanese** yra amerikiečių alternatyviojo roko grupė, susikūrusi 1975 m. Merilando valstijoje.

Grupė laikoma alternatyviojo roko bumo dešimtajame XX a. dešimtmetyje pradininkais, nors jie ir išsiskyrė prieš visa tai. Daug alternatyviosios muzikos grupių, tarp jų ir Nirvana, įtakotos Half Japanese kūrybos, pripažino savo skolą šiai grupei, ir užtikrino, kad Half Japanese palikimas ir muzikinė įtaka augtų net ir po grupės išsiskyrimo.

## Nariai
* Jad Fair – gitara ir vokalas
* John Slugett – bosinė gitara ir vokalas
* jason Willett – gitara
* Gil Reider – mušamieji

## Diskografija
* *[[Half Gentlemen/Not Beasts]]* (Armageddon, 1980)
* *[[Loud (Half Japanese album)|Loud]]* (Armageddon, 1981)
* *[[Our Solar System]]* (Iridescence, 1985)
* *[[Sing No Evil]]* (Iridescence, 1985)
* *[[Music To Strip By]]* (50 Skidillion Watts, 1987)
* *[[Charmed Life (Half Japanese album)|Charmed Life]]* (50 Skidillion Watts, 1988)
* *[[The Band That Would Be King]]* (50 Skidillion Watts, 1989)
* *[[We Are They Who Ache with Amorous Love]]* (TEC Tones, 1990)
* *[[Fire In The Sky (Half Japanese album)|Fire In The Sky]]* (Paperhouse, 1992)
* *[[Hot (Half Japanese album)|Hot]]* (Safe House, 1995)
* *[[Bone Head]]* (Alternative Tentacles, 1997)
* *[[Heaven Sent (Half Japanese album)|Heaven Sent]]* (Emperor Jones, 1997)
* *[[Hello (Half Japanese album)|Hello]]* (Alternative Tentacles, 2001)

### Kompiliacijos
* *Half Alive* (Cassette – live at DC Space and the Red Door, Baltimore
* *50 Skidillion Watts Live* (Calypso Now, 1984)
* *Boo: Live in Europe 1992* (TEC Tones, 1994)
* *Best Of Half Japanese* (Timebomb Japan, 1993)
* *Greatest Hits* 2 CDs / 3 LPs (Safe House, 1995)
* *Best Of Half Japanese Vol. 2* (Timebomb Japan, 1995)

### EP
* „Calling All Girls“ (50 Skidillion Watts, 1977)
* *Horrible* (Press, 1982)
* *Real Cool Time/What Can I Do/Monopoly EP* (Overzealous Editions, 1989)
* *Everybody Knows, Twang 1 EP* (Seminal Twang, 1991)
* *4 Four Kids EP* (Ralph, 1991)
* *Postcard EP* (Earl, 1991)
* *Eye of the Hurricane/Said and Done/U.S. Teens are Spoiled Bums/Daytona Beach EP* (1991)

### 7" plokštelės
* *No Direct Line from my Brain to My Heart/(I Don’t Want to Have) Mono (No More)* 7" (50 Skidillion Watts, 1978)
* *Spy* (Armageddon, 1981)
* *How Will I Know* (Press, 1982)
* *U.S. Teens Are Spoiled Bums* (50 Skidillion Watts, 1988)
* *T For Texas/Go Go Go Go* (XXOO Fan Club, 1990)

## Docu
* The Band That Would Be King

## Šaltiniai
* *Azerrad, Michael*. *[[Our Band Could Be Your Life]]*. New York: Little, Brown, 2001.
* Bio Allmusic

## Nuorodos

* Oficiali svetainė
Grakščioji liepa

**Grakščioji liepa** (*Tilia x euchlora*) – dedešvinių (*Malvaceae*) šeimos, liepų (*Tilia*) genties lapus metantis medis. Rūšis introdukuota Lietuvoje. Grakščioji liepa yra mažalapės ir kaukazinės liepos hibridas. Liaudyje grakščioji liepa dar vadinama *Krymo liepa*.

## Morfologija

Laja tanki, kiaušiniška, 5–12 m skersmens, žemutinės šakos nulinkusios žemyn. Žievė iš pradžių šviesiai pilka, vėliau juosva. Ūgliai gelsvai žali, pliki arba apaugę žvaigždiškais plaukeliais. Pumpurai pražanginiai, pailgai kiaušiniški, ūglių spalvos. Lapai paprasti, kotuoti, plačiai kiaušiniški, trumpai nusmailėjusia viršūne, 5–12 cm ilgio, blakstienotais, dantytais kraštais, jų viršutinė pusė tamsiai žalia, žvilganti, apatinė blankios žalios spalvos, su rausvų plaukelių kuokštais gyslakertėse. Vienanamis. Žiedai geltoni, po 3–7 susitelkę prie 5–8 cm ilgio pažiedlapio. Žydi liepos viduryje. Vaisiai penkiabriauniai, elipsiški, riešutėliai prinoksta rugsėjo–spalio mėnesį. Lietuvoje vaisiai daugiausiai būna nebrandūs, todėl dauginama skiepijimu.

Įprastai užauga iki 20 m aukščio.

## Augavietės

Atspari šalčiui ir trumpalaikiai sausrai, gerai auga pusiau pavėsyje. Labai atsparios užterštam orui. Tinka auginti pavieniui, grupėmis, želdinti gatves, skverus ir gyvenvietes. Vėlyvu žydėjimu prailgina medunešį.

## Paplitimas

Labiausiai paplitusi Kryme ir šiaurvakarių Kaukaze.

## Panaudojimas

Mediena naudojama kurti skulptūroms, dėl savo minkštumo lengvai tekinama. Iš jos gaminami degtukai, braižybos įrankiai, žaislai, modeliai. Naudojama ir statybose vidaus apdailai.

Liaudies medicinoje naudojami liepos žiedai arbatai, kuri skirta peršalimui gydyti.

Visų rūšių liepos duoda medaus daugiau, kaip bet koks kitas augalas. Viena didelė liepa dažnai duoda medaus daugiau, negu hektaras grikių. Esant šiltam ir drėgnam orui, ypač naktimis, nektaras iš liepų žiedų net varva. Per dieną viena bičių šeima iš liepų parneša iki 7,5 kg medaus.

## Literatūra

* A. Navasaitis, M. Navasaitis, „Lietuvos medžiai“, Vilnius „Mokslas“, 1979 m., (278 psl.)
Radika

**Radika** (maked. ir ; ) – 70 km ilgio upė, tekanti pietų Kosove bei vakarų Makedonijoje. Dešinysis Juodojo Drino intakas.

## Upės aukštupys
Radikos aukštupys yra 8 km ilgio. Priklauso Egėjo jūros baseinui. Teka pietų kryptimi tarp Korabo vakaruose ir Ničipursko kalno rytuose. Šalia Volkovijos kaimo susidaro dirbtinė upės bifurkacija, kuomet upės vandenys nukreipiami į dirbtinį Mavrovo ežerą, šalia Mavrovi Anovio kaimo, o nuo ten vingiuodama Mavrovo hidroelektrinių tinklu įteka į Vardaro upę. Bifurkacinėje srovėje nuo upės atsišakoja dešinysis intakas Beličica

## Upės žemupys
Radikos žemupio ilgis – 44 km. Priklauso Adrijos jūros baseinui. Šios upės dalies baeino plotas – 665 km². Teka tarp Korabo ir Dešato vakaruose bei Bistros rytuose. Pagrindinės gyvenvietės: Velebrdas, Rostuša, Jancė, Prisojnica, Skudrinjė.

## Galerija

Radika 02.JPG
Radika 04.JPG
Sidabrinė liepa

* *Tilia argentea* Desf. ex DC.
* *Tilia petiolaris* DC.

**Sidabrinė liepa** (*Tilia tomentosa*) – dedešvinių (*Malvaceae*) šeimos, liepų (*Tilia*) genties lapus metantis medis. Rūšis introdukuota Lietuvoje.

## Morfologija

Laja plačiai ovališka arba piramidinė, 8–15 m skersmens, žemutinės šakos nulinkusios žemyn.Kamienas tiesus, cilindriškas. Žievė juosvai pilka, sueižėjusi. Ūgliai pilkai žalsvi, veltiniški. Lapai paprasti, kotuoti, pražanginiai, rutuliški, širdišku pamatu, trumpai nusmailėję, pjūkliškais arba neryškiai skiautėtais kraštais, 5–12 cm ilgio, tamsiai žalia viršutine ir balsva, tankiai plaukuota apatine puse. Vienanamis. Žiedai gelsvi, kvapūs, po 6–10 susitelkę prie pažiedlapio. Žydi liepos viduryje arba pabaigoje. Vaisiai – beveik rutuliški, kiek briaunoti, gauruoti riešutėliai. Prinoksta rugsėjo – spalio mėnesį.

## Matmenys

Įprastai užauga iki 30 m aukščio. Kamieno skersmuo apie 2 metrai.

## Augavietės

Gerai auga saulėtose ar dalinai saulėtose vietose, derlinguose dirvožemiuose. Suaugę augalai atsparūs sausroms, karščiams, oro užterštumui.
Tai puikus medis didesniems parkams, sodyboms, alėjoms. Vėlyvu žydėjimu prailgina medunešį.

## Paplitimas

Natūraliai auga Vakarų Europoje ir Šiaurės Amerikoje. Paplitusi pietryčių Europoje. Lietuvoje dažnesnė vakarinės dalies parkuose, nes kitur kartais žiemą apšąla.

## Panaudojimas

Labiausiai vertinamas kaip dekoratyvinis medis, dėl gražių lapų. Auginamas ir prie bitininkystės ūkių, dėl daug nektaro turinčių žiedų.

Liaudies medicinoje naudojami liepos žiedai ir liepų medus arbatai, kuri skirta peršalimui gydyti. Žiedai, manoma, šiek tiek nuodingi.

## Literatūra

* A. Navasaitis, M. Navasaitis, „Lietuvos medžiai“, Vilnius „Mokslas“, 1979 m., (281 psl.)
*M. Navasaitis, "Dendrologija", Leidykla "Margi raštai", 2008 m., (460 psl.)
Peonijo Nikė

**Peonijo Nikė** – marmurinė senovės Graikijos klasikinio laikotarpio V a. pr. m. e. skulptūra, vaizduojanti pergalės deivę Nikę. Atrasta Olimpijoje 1875 m. ir yra Olimpijos archeologijos muziejuje.

## Apie skulptūrą

„Peonijo Nikė“, manoma, buvo sukurta 421 m. pr. m. e. ir, kaip liudija II a. keliautojas Pauzanijas, buvo skirta meseniečių ir naupaktiečių pergalei prieš spartiečius Peloponeso karo metu ir ją sukūrė skulptorius Peonijas (ar Pajonijas) iš Mendės. Statulos aukštis 2,115 m ir ji turėjo stovėti ant 8,81 m aukščio postamento. Su neišlikusiais sparnais bendras monumento aukštis galėjo siekti iki 11 m. Statula stovėjo Olimpijos Dzeuso šventyklos pietrytinėje pusėje ant trikampio pagrindo (dalis išlikę). Toje pat šventykloje stovėjo spartiečių Dzeuso statula, skirta kiek ankstesnei pergalei prieš meseniečių sukilėlius. Galima spėti, kad statula tyčia buvo sukurta iškylanti aukštai virš priešų spartiečių Dzeuso statulos.. Statula atrasta 1875 m. ir restauruota iš daugelio dalių. Deivės veidas ir sparnai neišliko. Tai viena nedaugelio klasikinės Graikijos periodo taip gerai išsilaikiusių skulptūrų. Viena iš Olimpijos archeologijos muziejaus įžymybių. Statulos motyvai buvo įterpti į 2004 m. Atėnų olimpinių žaidinių medalyje vaizduojamą Nikę.

## Taip pat skaitykite
* Knido Afroditė
* Delfų važnyčiotojas
* Pergamono altorius

## Išnašos
Yohio

**Kevin Johio Lucas Rehn Eires** (g. 1995 m. liepos 12 d. Sundsvalyje, Švedijoje), geriau žinomas sceniniu vardu **Yohio** (stilizuotai – **YOHIO**) – Švedijos dainininkas ir dainų autorius. Buvęs Švedijos roko grupės „Seremedy“ narys.

## Melodifestivalen 2013

Yohio buvo vienas iš 2013 m. *Melodifestivalen* atrankos dalyvių, Švedijos nacionalinės atrankos į 2013 m. Eurovizijos dainų konkursą, kuris vyko Malmėje. Su daina „Heartbreak Hotel“ Yohio pateko į konkurso finalą, kuriame jis užėmė antrą vietą. Yohio per 2013 m. Eurovizijos finalą paskelbė Švedijos taškus.

## Diskografija

### Albumai
* 2013 – Break the Border
* 2013 – Break the Border Platinum Edition

### EP’ai
* 2012 – Reach the Sky / リーチ・ザ・スカイ

### Singlai
* 2013 – Heartbreak Hotel
Maja Keuc

**Maja Keuc** (g. 1992 m. sausio 16 d. Maribore, Slovėnijoje) – Slovėnijos dainininkė, atstovavusi savo šaliai 2011 m. Eurovizijos dainų konkurse su daina „No One“.

2010 m. Maja dalyvavo talentų šou „Slovenija ima talent“, kuriame ji užėmė antrą vietą.

## Diskografija

### Studijiniai albumai
* *Indigo* (2011)
* *Fairytales* (2016)

### Singlai
* *No One* (2011)
* *Zmorem* (2011)
* *You’re a Tree and I’m a Balloon* (2011)
* *Get The Party Started* (2011)
* *Go With The Flow* (2011)
* *Ta planet* (2011)
* *Na pol poti* (2011)
* *Krog* (2011)
* *Ta čas* (2012)
* *Tako lepo mi je* (2012)
* *Close to You* (2014)

## Nuorodos

* Daina ''No One''

|-
Viktoras Cojus

**Viktoras Robertovičius Cojus** (; 1962 m. birželio 21 d. Leningradas – 1990 m. rugpjūčio 15 d. netoli Kesterciemo kaimo, Latvija) – Sovietų Sąjungos roko muzikantas, dainų autorius ir atlikėjas. Roko grupės „Kino“ įkūrėjas ir grupės lyderis. Grupėje Cojus dainavo, grojo gitara, rašė dainoms muziką ir žodžius.

## Biografija

Cojus gimė Leningrade, Sovietų Sąjungoje, fizinio lavinimo mokytojos Valentinos Gusevos Cojos (1937 m. sausio 8 d. – 2009 lapkričio 28 d.) ir korėjiečių kilmės inžinieriaus Roberto Maksimovičiaus Cojaus (g. 1938 m. gegužės 5 d.) šeimoje.

1974–1977 m. mokėsi meno akademijoje Leningrade.

1990 m. rugpjūčio 15 d. Viktoras Cojus žuvo automobilio avarijoje: užmigo prie vairo ir, išlėkęs į priešpriešinę juostą, susidūrė su autobusu „Ikarus“.

## Diskografija

* 1982 – 45
* 1983 – 46
* 1984 – Начальник Камчатки
* 1985 – Это не любовь
* 1986 – Ночь
* 1988 – Группа крови
* 1989 – Последний герой
* 1989 – Звезда по имени Солнце
* 1990 – Чёрный альбом.

## Šaltiniai
Afotinė zona

**Afotinė zona** (; iš  'be' +  'šviesa') – ežero ar vandenyno dalis, kurios nepasiekia Saulės šviesa, todėl joje nevyksta fotosintezė. Formali apibrėžtis - zona, į kurią patenka mažiau kaip 1% Saulės spinduliuotės iš vandens paviršiaus. Šioje zonoje praktiškai vienintelė aptinkama šviesa atsiranda dėl bioliuminescencijos. Maisto medžiagos gaunamos iš grimztančių negyvų organizmų ir jų liekanų. 

Virš afotinės zonos yra fotinė zona, kurią tiesiogiai veikia Saulės šviesa. Gylis, kuriame prasideda afotinė zona, priklauso nuo vandens drumstumo ir metų laiko. Afotines zonas turi ne tik vandenynai, bet ir gilūs ežerai, pvz., Baikalas. 

## Vandenynas
Afotinė zona neturi vieningo apibrėžimo, tad jos viršutinė riba yra nuo maždaug 200 m iki 1000 m gylio, o apatinė – vandenyno dugnas. 
Temperatūra šioje zonoje kinta nuo 0°C iki 6°C. 

### Afotinės zonos ekosistemos
Zonoje gyvena gyvūnų rūšių, pasižyminčių specifine kūno sandara. pvz.,  pelikanžuvės (*Saccopharyngiformes*), gigantiškieji kalmarai (*Architeuthis*), velniažuvės (*Lophiiformes*), vampyriniai kalmarai (*Vampyromorphida*). Jie geba išgyventi visiškoje tamsoje. Biologinė įvairovė afotinėje zonoje skurdi, biomasės mažai. 

Gyvūnai – plėšrūnai ir detritofagai. Pastarieji minta vadinamuoju „lavonų lietumi“ – iš aukštesnių pelagialės sluoksnių grimztančiais organizmų kūnais ir kitokiais likučiais, 
Išimtis yra ypatingos giliavandenės ekologinės zonos *hidrotermalės*, susijusios su *[[juodasis rūkalius|juodaisiais rūkaliais]]*. Tai savotiškos ekologinės giliavandenės oazės, kurių mitybinės grandinės pagrįstos chemoautotrofinėmis bakterijomis, išgaunančiomis energiją iš hidroterminių šaltinių sulfidinių junginių.  

### Afotinės zonos zonavimas
Afotinė zona dalinama į tris papildomas zonas:
* Batialinė zona – nuo 200 m iki 2000 m. Ją sudaro batipelagialė ir batialė, papildomos formos yra pseudobatialė ir talasobatialė. 
* Abisalinė zona – nuo 2000 iki 6000 m. Ją sudaro abisopelagialė ir abisalė, papildoma forma yra pseudoabisalė. 
* Hadalinė zona – nuo 6000 iki vandenyno dugno. Ją sudaro hadopelagialė ir hadalė. 

## Nuorodos